Rossiyada itlar galasi to‘qqiz yoshli o‘quvchi qizni g‘ajib o‘ldirdi

Rossiyaning Yamal-Nenetsk avtonom okrugidagi maktab-internat hududida to‘qqiz yoshli o‘quvchi qizni itlar g‘ajib o‘ldirdi. Tergov qo‘mitasi hodisa yuzasidan qo‘shimcha taftish ishlarini olib bormoqda, deyiladi idora saytida.

Tergov ishlarining dastlabki natijalariga ko‘ra, 27-sentabr kuni taxminan 8:50 da “Tazovskiy” tumanidagi “Naxodkinskaya” maktab-internatiga tegishli hududda 2-sinf o‘quvchisining jasadi topilgan. U beshta kuchuk tomonidan ko‘p marta tishlab tashlanishi natijasida olingan jarohatlar tufayli halok bo‘lgan.
Tekshiruv chog‘ida aniqlanishicha, qizchaga tashlangan itlar maktab-internat xodimlariga tegishli bo‘lgan. Tergov natijalari bo‘yicha protsessual qaror qabul qilinishi ta’kidlangan.